5bf36acc381c5a298375450d11da4026
hvilke regler er der for at holde høns i en have?
rosenbud.dk
2020.10
det er et spørgsmål med mange svar, for hver enkelt kommune har sine regler og der kan udover det, være specielle regler i den grundejer- eller lejerforening man tilhører. så det første man bør gøre, inden man anskaffer sig høns er at kontakte sin kommune og høre hvilke regler, der gælder i lige netop din kommune. 

er du medlem af en grundejerforening, så henvend dig også der. og er du lejer, så spørg boligselskabet/udlejer. det er ærgerligt at have etableret hele hønseriet, for bagefter at finde ud af, at du ikke må holde høns. 


der er dog generelt nogle regler der er ens for alle. du skal holde høns i overensstemmelse med dyreværnsloven; 


*§ 1. dyr er levende væsener og skal behandles forsvarligt og beskyttes bedst muligt mod smerte, lidelse, angst, varigt men og væsentlig ulempe.*


*§ 2. enhver, der holder dyr, skal sørge for, at de behandles omsorgsfuldt, herunder at de huses, fodres, vandes og passes under hensyntagen til deres fysiologiske, adfærdsmæssige og sundhedsmæssige behov i overensstemmelse med anerkendte praktiske og videnskabelige erfaringer.*


 *§ 3. rum eller arealer, hvor dyr holdes, skal indrettes på en sådan måde, at dyrets behov tilgodeses, jf. § 2. det skal herunder sikres, at dyret har den fornødne bevægelsesfrihed også under optagelse af foder og drikke og ved hvile. dyr skal endvidere sikres mod vejr og vind i overensstemmelse med deres behov.* 
 du kan læse hele loven her. 


loven er jo generel for alle dyr i fangenskab, men simpelt nok – tager man høns til sig, må man også tage ansvaret for, at de trives og har det godt. de fleste af os, der holder høns i haven, betragter dem som kæledyr, men der er en klar definition fra eu, der siger at; 


*”fjerkræ er defineret som fugle af ​​følgende arter: høns, kalkuner, perlehøns, ænder, gæs, vagtler, duer, fasaner, agerhøns og strudsefugle.
 det vil sige, at fjerkræ ikke betragtes som kæledyr i ​​henhold til eu's regler, selvom de måtte holdes som sådan.”* 


d9f325bcd782efec269ee36816e7495e
hvor meget plads skal høns i haven have?
rosenbud.dk
2020.10
 fødevarestyrelsen har lavet en oversigt over de forskellige levemåder for høns i industrien, som du kan læse mere om her. her beskrives de forskellige opvækstformer for burhøns, skrabehøns og økologiske høns og hvor store arealer de skal have, inde som ude. 

kort sagt, så skal økologiske høns have ca. 4 kvadratmeter udeareal pr. høne og ca. 6 høner pr. kvadratmeter inde og for de fleste havehøns vil antallet af kvadratmeter overstige økohønsenes minimum. vores havehøns vil nok altid have meget bedre og mere plads, da de jo som oftest har hele haven at være i. 


a20a9b66c5106d301b7137d9c1751b96
høns i haven uden hane - kan man det?
rosenbud.dk
2020.10
ja, det kan man godt. 

høns behøver ikke en hane, i en lille flok uden hane, vil der normalt være en høne som overtager førerpositionen. en hane skal der dog til, hvis man vil have befrugtede æg og ruge kyllinger.


b55d11c10f6563c2d89e8c3ff4a2f794
må man have høns i byen?
rosenbud.dk
2020.10
ja, det må man gerne, hvis kommunen og grundejerforeningen tillader det. 

 i dag er der mange høns rundt omkring i de små byhaver, og de trives og belønner deres ejere med fine friske nylagte æg dagligt.


a3435968692a51b74f2e3a3b23e07be0
må man have høns i byzone?
rosenbud.dk
2020.10
der er ingen lovgivning, der forbyder høns i byzone. om der må holdes høns indenfor byzonegrænsen, afhænger alene af hvor man bor, og hvilke regler din kommune har på området.

 som regel må man gerne holde høns, men ikke hane, men det er altid en god ide at spørge på borgerservice inden man begynder med havehøns.


b57ef2e6cbef2a0a2ba312ed09aadb08
må man have høns i haven?
rosenbud.dk
2020.10
ja, det må man gerne, med mindre ens kommune har lavet andre regler for dyrehold. derfor er det altid en god ide at kontakte sin kommune og grundejerforening og spørge ind til regler for hønsehold i haven.


fb44a5e515a64be35ba8429c5d68e534
må man have høns i kolonihave?
rosenbud.dk
2020.10
kolonihaver er jo fra gamle dage en betegnelse for en nyttehave, hvor byboere kunne dyrke deres egne grøntsager og have høns og kaniner. det vil dog altid være en god ide at tale med bestyrelsen for kolonihaven, om regler for høns, inden man kaster sig ud i et hønsehold. 


f8d4d8a0d62c84e2f985315488451f3b
må man have høns i rækkehus?
rosenbud.dk
2020.10
et rækkehus kan jo være en lejebolig eller en ejerbolig. hvis man bor til leje, er det udlejer eller boligforeningen, man skal henvende sig til og høre om der er specielle regler for hobby hønsehold. er det ejerboliger vil det være grundejerforeningen, man skal tjekke op med.

 det er også en god ide at spørge sin kommune, om de har særlige regler på området.


01b3d32f03e97cd40cd5e1c93082ee31
hvilke hønseracer er egnede som havehøns?
rosenbud.dk
2020.10
 alle høns er egnede som havehøns. 

 jeg har gennem tiden haft mange forskellige hønseracer, min kærlighed ligger nok hos de smukke wyandotter, en rolig race, god æglægger og god spisehøne, hvis man ønsker det og de findes både som store og som dværghøns og i mange farvevariationer. af andre racer har jeg haft engelsk araucana, der lægger de fineste turkise æg og maran fordi de lægger mørkebrune æg.

 der findes et utal af hønseracer med mange forskellige farver og de lægger æg i farver fra kridhvid over lyserøde til mørkebrune og sågar grønne og turkise nuancer. der findes små nuttede dværghøns, almindelige standard størrelser til kæmper som brahma og andre store racer. der findes silkehøns med silkebløde fjer, høns med fjer på benene, høns med hårtoppe.

 hvilken race man skal vælge, må komme an på hvad man selv synes. brug lidt tid på at studere hønseracer enten i en bog eller på nettet. der findes også mange sider om høns på de sociale medier og her kan hente meget god viden.

